ኢንዱስትሪ ፓርኮች በሙሉ አቅማቸው ወደ ሥራ እንዲገቡ ትኩረት ተሰጥቷል –  ኮርፖሬሽኑ
በኢንዱስትሪ ፓርኮች ልማት ኮርፖሬሽን እየተገነቡ ካሉ 11 ኢንዲስትሪ ፓርኮች ዉስጥ ያልተመረቁትን አራት ኢንዱስትሪ ፓርኮችንና ተመርቀው ወደ ስራ ያልገቡትን በተያዘው በጀት ዓመት ቀሪ ስራዎችን በማጠናቀቅ ሙሉ በሙሉ ወደ ስራ እንዲገቡ ለማድረግ በትኩረት እየተሰራ መሆኑ ተገልጿል፡፡የኮርፖሬሽኑ ዋና ስራአስፈፀሚ ወይዘሪት ሌሊሴ ነሚ ከዋልታ ጋር በነበራቸው ቆይታ የኢንዱስትሪ ፓርክርኮቹ እስካሁን ለ45 ሺህ ዜጎች የሥራ እድል ከመፍጠር ባለፈ ለከተሞች ኢኮኖሚያዊ እድገት ከፍተኛ ሚና እየጠጫወቱ መሆናቸውን ገልጸዋል፡፡በመንግስትና በግል የሚገነቡ ኢንዱስትሪ ፓርኮች መኖራቸውን የገለጹት ዋና ሥራአስፈፃሚዋ በኢንዱስትሪ ፓርኮች ፈጥነው ወደ ሥራ ያለምግባትና በመንግስት በኩል ያለው የአሰራር ክፍተት ኢንዲሁም ባለፉት ሁለትና ሦስት ዓመታት በሀገሪቱ የነበረው የፀጥታ ችግር ፓርኮቹ በሚፈለገው ልክ ወደሥራ እንዳይገቡና ሥራዎቹ እንዳይጠናቀቁ ማድረጉን ተናግረዋል፡፡ኮርፖሬሽኑ በሚፈለገው ደረጃ ሀገሪቷንና ዜጎቿን እንድጠቅም በተቋሙ እየተሰራ ካው ሥራ ባሻገር የኢንዱስትሪ ፓርኮች ያሉባቸው ከተሞች አካባቢ የሚኖሩ ዜጎች ፓርኩን በመጠበቅ ባለሃብቶች ለመስራት እንዲነቃቁ ማድረግ ይኖርባቸዋል ሲሉም አሳስበዋል፡፡  